У прывітальным слове да прысутных Віктар Сірэнка назваў гэтую ўрачыстасць знамянальнай падзеяй не толькі для раёна, але і для вобласці – дзіцячы сад узведзены па новым праекце, па самых сучасных тэхналогіях. Віктар Іванавіч адзначыў высокі прафесіяналізм будаўнічай арганізацыі, арганізатарскі талент кіраўніцтва раёна – дзіцячы сад пабудаваны ў вызначаныя тэрміны, менш чым за год, з вялікай эканоміяй сродкаў, дзякуючы абдуманаму падыходу і беражлівай эканоміі рэсурсаў. Прамоўца падзяліўся ўражаннямі ад экскурсіі па дашкольнай установе, выказаў задавальненне, што гэты бюджэтны аб’ект па аснашчанасці і дызайне можа смела канкурыраваць з прыватнымі дзіцячымі ўстановамі.